**JAVNA OBJAVA PROSTIH DELOVNIH MEST**

**FILOZOFSKA FAKULTETA UNIVERZE V LJUBLJANI,**

**Aškerčeva 2, 1000 Ljubljana**

1. **Razpisano delovno mesto:**

**Asistent** (šifra DM: D010001) na Oddelku za azijske študije Filozofske fakultete (m/ž) za nedoločen čas, s polnim delovnim časom 40 ur tedensko.

1. **Pogoji za opravljanje dela:**
* specializacija po visokošolski izobrazbi (prejšnja) ali visokošolska univerzitetna izobrazba (prejšnja) ali magistrska izobrazba (2. bolonjska stopnja) s področja sinologije ali specializacija po univerzitetni izobrazbi (prejšnja), magisterij znanosti (prejšnji) s področja sinologije ali doktorat znanosti (prejšnji) ali doktorat znanosti (3. bolonjske stopnje) s področja sinologije;
* veljaven habilitacijski naziv asistenta za sinologijo. Kandidat izpolnjuje pogoje, če ima veljaven naziv UL ali veljaven naziv druge institucije, če se mu ta naziv na UL prizna v postopku priznavanja naziva, ali veljaven naziv gostujočega učitelja na UL ali izpolnjuje minimalne količinske in kakovostne pogoje za izvolitev v naziv po Statutu UL in Merilih za volitve v nazive visokošolskih učiteljev, znanstvenih delavcev ter sodelavcev Univerze v Ljubljani za pridobitev habilitacijskega naziva asistenta za področje sinologije. V slednjem primeru je treba skupaj s prijavo oddati tudi dokazila o izpolnjevanju količinskih in kakovostnih kriterijev za izvolitev v naziv ali za priznanje naziva, skladno z [Merili](https://www.uni-lj.si/o_univerzi_v_ljubljani/organizacija__pravilniki_in_porocila/predpisi_statut_ul_in_pravilniki/2013071111373294/). Kandidat mora priložiti tudi izjavo, da soglaša, da se v primeru odločitve komisije za izbor, njegova prijava obravnava tudi kot vloga za izvolitev v naziv ali za priznanje naziva. Naziv mora pridobiti pred sklenitvijo pogodbe o zaposlitvi;
* smisel za organizacijo lastnega dela in dela skupine (študentov), uporaba računalniških orodij.
1. **Zaželene dodatne kompetence:**
* specializacija s področja klasične in sodobne kitajske literature,
* vsaj en objavljen znanstveni članek v mednarodni reviji s faktorjem vpliva,
* izkušnje pri delu v okviru raziskovalnih projektov,
* samostojno predstavljanje rezultatov znanstvenega dela na konferencah,
* izkušnje pri organizaciji konferenc in drugih znanstvenih srečanj,
* vsaj en objavljeni prevod literarnega dela iz kitajščine,
* obvladovanje slovenščine, angleščine in klasične ter sodobne kitajščine.
1. **Opis del in nalog:**
* vodenje teoretskih, praktičnih in drugih oblik vaj oz. usposabljanja študentov pri predmetu,
* sodelovanje z učiteljem pri pripravi preizkusov znanja študentov in pri drugih pedagoških aktivnostih,
* sodelovanje pri znanstveno-raziskovalnem delu,
* nadzor nad delovnimi pripravami in aparaturami ter potrebnimi sredstvi za izvedbo pedagoškega in raziskovalnega dela,
* sodelovanje pri ostalih aktivnostih vezanih na pedagoško in znanstveno raziskovalno delo na področju stroke,
* skrbi da so nevarne snovi ustrezno in predpisano skladiščene,
* skrbi za varno in zdravo delo delavcev in študentov enote, za ustrezno izobraževanje in poučenost oseb ki prihajajo v stik z nevarnimi snovmi, uporabi osebne varovalne opreme in drugih varnostnih ukrepih,
* stalno nadzira izvajanje varnostnih ukrepov in uporabo osebne varovalne opreme,
* opravljanje drugih nalog, ki vsebinsko sodijo v širše strokovno področje delovnega mesta.
1. **Poskusno delo**: 3 mesece.

**6. Rok za prijavo: 14 dni,** do vključno **10. 8. 2021**

Kandidat posreduje prošnjo z naslednjimi prilogami:

* + življenjepis z opisom dosedanjih delovnih izkušenj,
	+ bibliografija,
	+ dokazila o izobrazbi,
	+ dokazila o veljavnem habilitacijskem nazivu asistenta za sinologijo ali dokazila o izpolnjevanju količinskih in kakovostnih kriterijev za izvolitev v naziv ali za priznanje naziva, skladno z Merili za volitve v nazive visokošolskih učiteljev, znanstvenih delavcev ter sodelavcev Univerze v Ljubljani. V tem primeru mora kandidat priložiti tudi izjavo, da soglaša, da se v primeru odločitve komisije za izbor njegova prijava obravnava tudi kot vloga za izvolitev v naziv ali za priznanje naziva,
	+ reference s področja področja klasične in sodobne kitajske literature,
	+ seznam funkcionalnih znanj.

**po elektronski pošti na naslov jure.prevorsek@ff.uni-lj.si**

Univerza v Ljubljani spodbuja enakost spolov pri zaposlovanju in delu.

**8. Kontaktna oseba na fakulteti:**

Ime in priimek: Maja Krapež

Telefonska številka: 01 241 13 14

E-mail: maja.krapez@ff.uni-lj.si